Lyngby kirke nord for Løkken åbnede i dag op efter næsten et halvt års makeover.

Siden 1. januar har Rubjerg/Lyngby menighedsråd arbejdet på en istandsættelse af Lyngby kirke i anledning af kirkens 100 års jubilæum. Søndag åbnede kirkedørene så op, så interesserede kunne se resultatet. Det er billedhuggeren Erik Heide, der har stået for udsmykningen af kirken. - Loftet er himlen, der er sat en sky midt i, bænkene er marhalmen, som den står om efteråret, og gulvet er faktisk strandsandet, så det er den barske natur, som Erik Heide har taget ind i kirken, og det er simpelthen bare så flot, siger den projektansvarlige Tage Carlsen. Istandsættelsen har kostet 650.000 kroner.